CELEX: 32021D0944
Language: sl
Date: 2021-06-03 00:00:00
Title: Izvedbeni sklep Komisije (EU) 2021/944 z dne 3. junija 2021 o podaljšanju obdobij zbiranja izjav o podpori za nekatere evropske državljanske pobude v skladu z Uredbo (EU) 2020/1042 Evropskega parlamenta in Sveta (notificirano pod dokumentarno številko C(2021) 3879) (Besedilo v angleškem jeziku je edino verodostojno)

14.6.2021   
               
               
                  SL
               
               
                  Uradni list Evropske unije
               
               
                  L 210/45
               
            
         IZVEDBENI SKLEP KOMISIJE (EU) 2021/944
         z dne 3. junija 2021
         o podaljšanju obdobij zbiranja izjav o podpori za nekatere evropske državljanske pobude v skladu z Uredbo (EU) 2020/1042 Evropskega parlamenta in Sveta
         
            
               (notificirano pod dokumentarno številko C(2021) 3879)
            
         
         (Besedilo v angleškem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2020/1042 Evropskega parlamenta in Sveta z dne 15. julija 2020 o določitvi začasnih ukrepov glede rokov za faze zbiranja, preverjanja in pregleda iz Uredbe (EU) 2019/788 o evropski državljanski pobudi zaradi izbruha COVID-19 (1) in zlasti člena 2(2) Uredbe,
         po posvetovanju z odborom za evropsko državljansko pobudo, ustanovljenim s členom 22 Uredbe (EU) 2019/788 Evropskega parlamenta in Sveta (2),
         ob upoštevanju naslednjega:
         
                     (1)
                  
                  
                     Uredba (EU) 2020/1042 določa začasne ukrepe v zvezi z evropsko državljansko pobudo za reševanje izzivov, s katerimi so se soočali organizatorji državljanskih pobud, nacionalne uprave in institucije Unije, potem ko je Svetovna zdravstvena organizacija marca 2020 objavila, da je postal izbruh COVID-19 svetovna pandemija. Države članice so v mesecih po objavi sprejele omejevalne ukrepe za boj proti krizi na področju javnega zdravja. Zaradi tega se je v skoraj vseh državah članicah ustavilo javno življenje. Uredba (EU) 2020/1042 je zato podaljšala nekatere roke iz Uredbe (EU) 2019/788.
                  
               
                     (2)
                  
                  
                     Uredba (EU) 2020/1042 pooblašča Komisijo, da v nekaterih okoliščinah obdobja zbiranja dodatno podaljša za tri mesece. Pogoji za vsako nadaljnje podaljšanje so podobni pogojem, ki so privedli do prvotnega podaljšanja po izbruhu COVID-19 marca 2020, in sicer da vsaj četrtina držav članic ali skupina držav članic, ki predstavljajo več kot 35 % prebivalstva Unije, izvaja ukrepe v odziv na pandemijo COVID-19, kar znatno ovira zmožnost organizatorjev, da zbirajo izjave o podpori v papirni obliki in javnost obveščajo o svojih tekočih pobudah.
                  
               
                     (3)
                  
                  
                     Komisija od sprejetja Uredbe (EU) 2020/1042 julija 2020 pozorno spremlja razmere v državah članicah.
                  
               
                     (4)
                  
                  
                     Komisija je 17. decembra 2020 (3) in nato ponovno 19. februarja 2021 (4) odobrila nadaljnje trimesečno podaljšanje pobud, ki so bile v postopku zbiranja izjav o podpori, potem ko je ocenila, da so pogoji za odobritev takega podaljšanja v skladu z Uredbo (EU) 2020/1042 izpolnjeni. Sorazmerno podaljšanje je bilo odobreno za pobude, za katere se je obdobje zbiranja začelo v obdobjih podaljšanja.
                  
               
                     (5)
                  
                  
                     Od 1. februarja 2021 se razmere pandemije COVID-19 v več državah članicah niso bistveno spremenile. Konec aprila 2021 so se za ustavitev ali upočasnitev širjenja bolezni COVID-19 v znatnem številu držav članic še naprej uporabljali ukrepi za omejitev prostega gibanja državljanov na njihovih ozemljih. Sedem držav članic je 19. aprila 2021 poročalo, da uporabljajo nacionalne ukrepe za omejitev gibanja, ki državljanom prepovedujejo ali znatno omejujejo svobodo prostega gibanja na njihovem ozemlju, 12 držav članic pa je poročalo, da izvajajo lokalne ukrepe za omejitev gibanja. Navedene omejitve gibanja so povezane z dodatnimi ukrepi s podobnimi omejevalnimi učinki na javno življenje na njihovem ozemlju ali vsaj na znatnem delu njihovega ozemlja, vključno z omejevanjem dostopa do javnih prostorov, zaprtjem ali omejenim odprtjem trgovin, restavracij in gostišč, strogimi omejitvami števila udeležencev na javnih in zasebnih zborovanjih oziroma srečanjih ter uvedbo policijske ure. Kombinacija navedenih ukrepov znatno vpliva na zmožnost organizatorjev, da zbirajo izjave o podpori v papirni obliki in javnost obveščajo o svojih tekočih pobudah. Na podlagi trenutno razpoložljivih informacij bodo navedeni ukrepi ali ukrepi s podobnim učinkom verjetno veljali vsaj tri mesece.
                  
               
                     (6)
                  
                  
                     Zadevne države članice predstavljajo vsaj četrtino držav članic in več kot 35 % prebivalstva Unije.
                  
               
                     (7)
                  
                  
                     Zato je mogoče sklepati, da so v zvezi s petimi pobudami, za katere je 1. maja 2021 potekalo obdobje zbiranja, izpolnjeni pogoji za odobritev podaljšanja obdobij zbiranja. Navedena obdobja zbiranja bi bilo zato treba podaljšati za tri mesece.
                  
               
                     (8)
                  
                  
                     Komisija je 19. februarja 2021 odobrila podaljšanje 14 pobud. Za devet pobud nadaljnje podaljšanje ni mogoče, saj je bilo zanje že odobreno najdaljše možno podaljšanje za 12 mesecev.
                  
               
                     (9)
                  
                  
                     Za pobude, za katere se je obdobje zbiranja začelo med 1. majem 2021 in datumom sprejetja tega sklepa, bi bilo treba obdobje zbiranja podaljšati do 1. avgusta 2022 –
                  
               SPREJELA NASLEDNJI SKLEP:
         
            Člen 1
            
               1.   Če je 1. maja 2021 še potekalo zbiranje izjav o podpori evropski državljanski pobudi (v nadaljnjem besedilu: pobuda), se najdaljše obdobje zbiranja izjav za to pobudo podaljša za obdobje treh mesecev.
            
            
               2.   Če se je zbiranje izjav o podpori za pobudo začelo med 1. majem 2021 in datumom sprejetja tega sklepa, se najdaljše obdobje zbiranja za to pobudo podaljša do 1. avgusta 2022.
            
         
         
            Člen 2
            Novi končni datumi obdobij zbiranja za naslednje pobude so:
            
                        —
                     
                     
                        za pobudo „VOLIVCI BREZ MEJA, polne politične pravice za državljane EU“: 11. junij 2022,
                     
                  
                        —
                     
                     
                        za pobudo „Uvedba univerzalnega temeljnega dohodka (UTD) v celotni EU“: 25. junij 2022,
                     
                  
                        —
                     
                     
                        za pobudo „Libertà di condividere“: 1. avgust 2022,
                     
                  
                        —
                     
                     
                        za pobudo „Pravica do zdravljenja“: 1. avgust 2022,
                     
                  
                        —
                     
                     
                        za pobudo z naslovom „Pobuda civilne družbe za prepoved praks biometričnega množičnega nadzora“: 1. avgust 2022,
                     
                  
                        —
                     
                     
                        za pobudo „Zeleni strešni vrtovi“ („Green Garden Roof Tops“): 1. avgust 2022.
                     
                  
         
            Člen 3
            Ta sklep je naslovljen na:
            
                        —
                     
                     
                        skupino organizatorjev pobude „VOLIVCI BREZ MEJA, polne politične pravice za državljane EU“,
                     
                  
                        —
                     
                     
                        skupino organizatorjev pobude „Uvedba univerzalnega temeljnega dohodka (UTD) v celotni EU“,
                     
                  
                        —
                     
                     
                        skupino organizatorjev pobude „Libertà di condividere“,
                     
                  
                        —
                     
                     
                        skupino organizatorjev pobude „Pravica do zdravljenja“,
                     
                  
                        —
                     
                     
                        skupino organizatorjev pobude z naslovom „Pobuda civilne družbe za prepoved praks biometričnega množičnega nadzora“,
                     
                  
                        —
                     
                     
                        skupino organizatorjev pobude „Zeleni strešni vrtovi“.
                     
                  
         
            V Bruslju, 3. junija 2021
            
               
                  Za Komisijo
               
               Věra JOUROVÁ
               
                  podpredsednica
               
            
         
         
            (1)  UL L 231, 17.7.2020, str. 7.
         
            (2)  Uredba (EU) 2019/788 Evropskega parlamenta in Sveta z dne 17. aprila 2019 o evropski državljanski pobudi (UL L 130, 17.5.2019, str. 55).
         
            (3)  Izvedbeni sklep Komisije (EU) 2020/2200 z dne 17. decembra 2020 o podaljšanju obdobij zbiranja izjav o podpori za nekatere evropske državljanske pobude v skladu z Uredbo (EU) 2020/1042 Evropskega parlamenta in Sveta (UL L 434, 23.12.2020, str. 56).
         
            (4)  Izvedbeni sklep Komisije (EU) 2021/360 z dne 19. februarja 2021 o podaljšanju obdobij zbiranja izjav o podpori za nekatere evropske državljanske pobude v skladu z Uredbo (EU) 2020/1042 Evropskega parlamenta in Sveta (UL L 69, 26.2.2021, str. 9).